### Beslutningstema

Forvaltningen har modtaget ansøgninger vedrørende 6 ejendomme, som er klar til udvalgets prioritering.

### Historik

Klima-, Vækst, og Udviklingsudvalget besluttede på mødet i juni 2023, at der var en ansøgningsrunde med udløb 15. oktober, og at der efterfølgende sker en prioritering af ansøgninger for [adresse].

### Sagsfremstilling

Udvendig istandsættelse kan være udskiftning af døre og vinduer samt udskiftning af tagbelægning.

I alle tilfælde vil støtten skulle have det hovedformål, at bygningernes bevaringsværdi enten bevares eller højnes.

Det er kun bygninger opført før 1960, der vil kunne komme i betragtning.

Forvaltningen foreslår, at der ved prioritering af ansøgningerne arbejdes med områder/gader, hvor der er en væsentlig interesse i forhold til bevaringsværdier, og som er synlige i gadebilledet.

Det er koncenteret omkring midtbyen - området der ligger inden for [adresse].

Byfornyelsesloven giver mulighed for at støtte udvendige vedligeholdelse af bygninger, hvor der er bolig og erhverv.

Tønder Kommune har meddelt, at der kan søges til er f.eks. følgende arbejder:

* vedligehold eller udskiftning af vinduer
* Vedligehold eller udskiftning af døre
* Udskiftning af tagbelægning
* Ændringer, som er med til at forbedre bevaringsværdien

For de ejendomme, hvortil der opnås støtte, skal arbejderne være i overensstemmelse med gældende lokalplan, og arbejdet må ikke forringe bevaringsværdien.

Forvaltningen har modtaget ansøgninger vedrørende 6 ejendomme.

Der er vedlagt screeningsskema for hver ejendom.

Ved istandsættelse er støtten beregnet til 25 eller 33 % at billigste tilbud. Støtten beregnes endeligt efter ejers momsforhold.

I henhold til Tønder Kommunes strategi for byfonyelse gives der 20 % i støtte ved fredede bygninger, 25 % ved bygninger, som har en SAVE lavere end 4, og til de bevaringsværdige (1- 4) gives normalt 33 %.

Ved nedrivning er støtten beregnet med 100 % af billigste tilbud. Støtten beregnes endeligt efter ejers momsforhold.

Ved nedrivning bliver der sammen med tilsagn sendt en aftale om fuldmagt og transport, hvorved Tønder Kommune kan overtager processen med nedrivning.

I forbindelse med et tilsagn, skal der også udarbejdes en facadetilladelse jævnfør lokalplan nr. 051-610 Tønder midtby. Dette vil blive behandlet særskilt.

Et tilsagn vil normalt være gyldigt 1 år. Fristen sættes af forvaltningen.

|  |  |
| --- | --- |
| Istandsættelse - foreløbige støttebeløb | Støttebeløb inkl. moms |
| Lillegade 5 | 59.553 |
| Skibbroen 4 - | 273.488 |
| Vestergade 6 | 12.657 |
| Østergade 2 | 654.688 |
| Østergade 6 | 169.625 |
| Viddingherredsgade 6 - (Ligger uden for området, derfor ikke medregnet eller medtaget i screeningsbilag) | 0 |
| SUM | 1.170.010 |

### Økonomi

På investeringsoversigten for 2023 er afsat 2,093 mio. kr.

Refusion fra staten på 726.253 kr. (2022 pulje), som kan disponeres frem til 1. november 2024 (Refusionen udgør 60 %)

Refusion fra staten på 1.106.584 kr. (2023 pulje), som kan disponeres frem til 2. juni 2025 (refusionen udgør 60 %)

Der er diponeret 1.092.042 kr. på Klima-, Vækst- og Udviklingsudvalgets møde 12. den juni 2023.

|  |  |
| --- | --- |
| Kommunal | 2.093.000 |
| Refusion fra stat 2022 pulje | 726.253 |
| Refusion fra stat 2023 pulje | 1.106.584 |
| Disponeret juni 2023 | -1.092.042 |
| tilbage inkl. refusion fra stat | 2.833.795 |

### Lovgrundlag

Lov om byfornyelse og udvikling af byer

### Fagchefen for Plan og Udvikling indstiller,

|  |  |
| --- | --- |
| at | der ydes støtte til de nævnte ejendomme, |
| at | der ydes støtte med støtteprocenten svarende til bevaringsværdien, |
| at | der meddeles afslag til ansøgningen, som er uden for midtbyen, og |
| at | der meddeles afslag til ansøgningen, hvor det er rent erhverv. |

### Beslutning

Frans Mogensen blev erklæret inhabil og deltog ikke i behandling af punktet.

Indstillingen godkendt.

Ernst Clausen deltog ikke i mødet.